**Organizačný poriadok**

**Občianskeho združenia**

**Kopaničiarsky región - Miestna akčná skupina**

**ČASŤ PRVÁ**

**ÚvodnÉ USTANOVENIE**

§1

(1) Tento Organizačný poriadok upravuje v súlade so Stanovami postavenie a vnútornú organizáciu občianskeho združenia Kopaničiarsky región – miestna akčná skupina (ďalej len KR - MAS)

**ČAsŤ Druhá**

**ČlenstvO v KR - MAS**

§ 2

Vznik a zánik členstva

1. Členom KR - MAS sa môže stať každý, kto sa chce podieľať na napĺňaní cieľov KR - MAS a súhlasí so stanovami KR - MAS. Členom KR - MAS sa môže stať aj právnická osoba. O prijatí na základe písomnej prihlášky rozhoduje Členská schôdza hlasovaním.

Členom môže byť fyzická osoba staršia ako 18 rokov s trvalým, alebo prechodným bydliskom v regióne územia pôsobnosti KR - MAS alebo podnikajúca právnická a fyzická osoba, majúca sídlo alebo prevádzku v regióne územia pôsobnosti KR - MAS a ktorá súhlasí so stanovami KR - MAS.

Členstvo vzniká dňom schválenia Členskou schôdzou o prijatí za člena.

(2) Členská schôdza nevydá kladné stanovisko k žiadosti o prijatie za člena KR - MAS, pokiaľ:

1. žiadateľ nesplní podmienky uvedené v bode 1, alebo existujú iné závažné dôvody na jeho neprijatie.

(3) Zánik členstva v KR - MAS je možný:

a) vystúpením zo KR - MAS písomným oznámením o vystúpení zo KR - MAS Predsedníctvu,

b) úmrtím člena KR - MAS,

c) vylúčením z KR - MAS na základe rozhodnutia Členskej schôdze, a to v týchto prípadoch:

* člen KR - MAS koná v mene KR - MAS v rozpore s jeho cieľmi,
* člen KR - MAS poškodzuje dobré meno KR – MAS
* člen KR - MAS porušuje Stanovy združenia, Organizačný poriadok alebo uznesenia Členskej schôdze KR – MAS
* člen KR - MAS spôsobil svojim konaním zlé meno KR – MAS
* člen KR – MAS spôsobil svojím konaním nenapraviteľnú škodu,

d) zánikom KR - MAS.

(4) Pri vystúpení alebo vylúčení člena KR - MAS nevzniká nárok na vrátenie členského alebo podielu na majetku KR - MAS.

§ 3

Práva členov KR - MAS

(1) Členovia KR - MAS majú právo najmä:

1. podieľať sa na činnosti KR - MAS, podávať námety, sťažnosti a žiadosti o stanoviská na orgány KR - MAS,
2. voliť a byť volený do orgánov KR - MAS,
3. využívať informácie a služby KR - MAS,
4. byť informovaný o rozhodnutiach orgánov KR - MAS, zúčastňovať sa zasadnutí orgánov KR - MAS, podávať návrhy na zmeny vnútorných poriadkov  KR - MAS,
5. byť informovaný o aktivitách a hospodárení KR - MAS.

§ 4

Povinnosti členov KR - MAS

(1) Členovia KR - MAS majú povinnosti najmä:

1. dodržovať Stanovy KR - MAS, Organizačný poriadok a rešpektovať uznesenia Členskej schôdze,
2. podieľať sa na činnosti KR - MAS a podieľať sa na napĺňaný cieľov v programových dokumentoch KR - MAS,
3. svedomito vykonávať funkcie v orgánoch KR - MAS,
4. dbať o dobré meno KR - MAS,
5. platiť členské príspevky.

**ČAsŤ TRetIA**

**OrganizačnÁ ŠtruktÚra**

§ 5

Organizačná štruktúra

(1) KR - MAS má nasledovnú organizačnú štruktúru:

1. orgány KR - MAS sú : Členská schôdza, Predsedníctvo, Predseda, Revízna komisia, Výberová komisia, Monitorovací výbor
2. pod Predsedníctvom, ktoré je výkonným orgánom KR - MAS sú zriadené: kancelária KR - MAS (manažér KR - MAS – vedúci kancelárie, administratívny pracovník KR - MAS, účtovník KR MAS, špecialista pre regionálny rozvoj a rozvoj vidieka, špecialista pre tvorbu koncepcií a propagácia cestovného ruchu), Výberová komisia a Monitorovací výbor.

§ 6

Organizačná schéma

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  | **KR - MAS**  **Členská schôdza**  Právna forma: OZ  Počet členov: 64 | | | | | |  |  |  |  |  |
|  |  |  |  | | |  | |  |  |  |  |
|  | **Predseda** |  |  | | | **Predsedníctvo**  Počet členov: 7 | |  |  | **Revízna komisia**  Počet členov: 3 |  |
|  | ***Výberová komisia***  Počet členov: 7 |  |  | | | ***Kancelária***  ***KR - MAS*** | |  | ***Monitorovací výbor***  Počet členov: 5 |  |  |
|  |  | Pracovné skupiny |  | | Manažér KR- MAS | | |  | **Tučný text:**  orgány podľa stanov  **Tučná kurzíva**: orgány zriadené pod výkonným orgánom  čierna šípka určuje ktorý orgán je ktorým zriadený | |  |
|  |  |  | Administratívny  pracovník  KR - MAS | | |  | | Účtovník KR - MAS |
|  |  | Špecialista pre regionálny rozvoj  a rozvoj vidieka | | | | | |  |
|  |  |  | |  | | Špecialista pre tvorbu koncepcií  a propagácia cestovného ruchu |  | |  | |

§7

Členská schôdza

(1) Členská schôdza je najvyšším orgánom KR - MAS.

(2) Členskú schôdzu zvoláva predseda minimálne 2x do roka. Predseda zvolá Členskú schôdzu vždy, pokiaľ o to požiada najmenej 1/3 členov KR – MAS do jedného mesiaca

(3) Členská schôdza vykonáva tieto činnosti:

1. schvaľuje organizačný poriadok KR - MAS predložený Predsedníctvom,
2. schvaľuje plán činnosti, rozpočet a výročnú správu o činnosti a hospodárení,
3. rozhoduje o vzniku, zlúčení a zániku KR - MAS ako aj o tom, ako sa naloží s majetkom KR - MAS po likvidácií,
4. prijíma a vylučuje členov KR - MAS,
5. schvaľuje stanovy KR-MAS, ich zmeny a doplnky,
6. schvaľuje stratégiu a jej aktualizáciu,
7. volí a odvoláva Predsedníctvo,
8. volí a odvoláva Predsedu a podpredsedu,
9. volí a odvoláva revíznu komisiu a jej predsedu,
10. rozhoduje o zániku KR-MAS zlúčením s iným občianskym združením alebo dobrovoľným rozpustením. V prípade ak dôjde k zániku KR-MAS rozpustením alebo zlúčením s iným občianskym združením počas doby platnosti zmluvy o poskytnutí NFP na chod KR-MAS, KR-MAS je povinná vrátiť čerpané finančné prostriedky z EPFRV resp. EFRR.

(4) Členská schôdza je uznášaniaschopná, ak je prítomna nadpolovičná väčšina členov KR-MAS.

§8

Predsedníctvo

(1) Predsedníctvo je výkonným orgánom KR - MAS.

(2) Predsedníctvo KR - MAS má 7 členov. Zo svojho stredu navrhuje Predsedu a podpredsedu.

(3) Zloženie členov Predsedníctva musí byť vyvážené a reprezentatívne a musí odrážať podmienky  nariadenia Rady (ES) č. 1698/2005 a vykonávacieho nariadenia Komisie (ES) č. 1974/2006 – zástupcovia súkromného sektora vrátane občianskeho a neziskového musia byť zastúpení s min. 50 % všetkých rozhodujúcich hlasov a zástupcovia verejného sektora s max. 50 % všetkých rozhodujúcich hlasov a to počas celého obdobia implementácie stratégie.

(4) Predsedníctvo KR - MAS:

1. vykonáva činnosti podľa poverenia Členskej schôdze,
2. riadi činnosť KR - MAS medzi zasadnutiami Členskej schôdze,
3. predsedníctvo predkladá Členskej schôdzi plán činnosti, rozpočet a správu o činnosti a hospodárení na schválenie,
4. predkladá Členskej schôdzi organizačný poriadok KR - MAS na schválenie,
5. zvoláva a obsahovo pripravuje rokovanie Členskej schôdze a pripravuje základné materiály na tieto rokovania,
6. zodpovedá za vypracovanie a implementáciu stratégie CLLD a jej aktualizáciu,
7. zriadi výberovú komisiu KR - MAS a monitorovací výbor,
8. menuje manažéra KR - MAS a ďalších členov kancelárie KR - MAS
9. vymenúva členov monitorovacieho výboru,
10. volí a odvoláva členov výberovej komisie KR - MAS a schvaľuje jej štatút,
11. ustanovuje likvidátora v prípade likvidácie KR – MAS,
12. zabezpečuje výber hodnotiteľov a spôsob ich priradenia k jednotlivým žiadosťiam o NFP,
13. vedie zoznam hodnotiteľov

(5) Predsedníctvo je uznášaniaschopné, ak je prítomná nadpolovičná väčšina členov.

§9

Výberová komisia

(1) Výberovú komisiu volí Predsedníctvo

(2) Výberová komisia má 7 členov. Výberová komisia (ďalej len VK) volí zo svojho stredu predsedu.

(3) Zloženie členov musí byť vyvážené a reprezentatívne a musí odrážať podmienky nariadenia Rady (ES) č. 1698/2005 a vykonávacieho nariadenia Komisie (ES) č. 1974/2006 – zástupcovia súkromného sektora vrátane občianskeho a neziskového musia byť zastúpení s min. 50 % všetkých rozhodujúcich hlasov a zástupcovia verejného sektora s max. 50 % všetkých rozhodujúcich hlasov a to počas celého obdobia implementácie stratégie.

(4) Predsedníctvo KR-MAS menuje vždy novú výberovú komisiu pre každú výzvu, pričom jednotlivý členovia sa môžu opakovať. V rámci jednej výzvy môže byť menovaná len jedna výberová komisia na celú výzvu, výnimkou môže byť len výmena členov z opodstatnených dôvodov. Opodstatnenými dôvodmi sú najmä konflikt záujmov, úmrtie člena výberovej komisie, jeho dlhodobá pracovná neschopnosť alebo nečinnosť a pod.

(5) Výberovú komisiu zvoláva jej predseda podľa potreby.

(6) Výberová komisia:

1. hodnotí (v zmysle prideľuje body, nevykonáva odborné hodnotenie) a vyberá projekty resp. ŽoNFP predložené v rámci jednotlivých výziev vyhlásených KR-MAS. Zloženie členov musí odrážať požiadavku v zmysle Nariadenia (EÚ) č. 1303/2013, teda musí byť zabezpečené, aby aspoň 50% hlasov rozhodnutí o výbere patrilo partnerom, ktorí nie sú orgánmi verejnej správy, zároveň musí byť umožnený výber písomným konaním.
2. vykonáva ďalšie súvisiace činnosti.

(7) Uznesenie výberovej komisie je prijaté, ak sa preň vysloví nadpolovičná väčšina hlasov všetkých členov.

(8) Členovia výberovej komisie nemusia pôsobiť v území KR - MAS, ani nemusia byť členmi KR - MAS.

(9) Člen výberovej komisie MAS nesmie byť členom výkonného orgánu.

(10) Každý člen VK musí podpísať „Vyhlásenie o  nezaujatosti“ (Príloha č. 1).

(11) Všetci členovia VK sú povinný dodržiavať ustanovenia § 45 zákona č. 528/2008 Z. z. v znení neskorších predpisov, týkajúce sa zaujatosti a konfliktu záujmov.

§10

Monitorovací výbor

(1) Funkciu kontrolnú, hodnotiacu a monitorovaciu vykonáva monitorovací výbor KR - MAS, ktorý má 5 členov a jeho členovia sú vymenúvaní Predsedníctvom.

(2) Monitorovací výbor si volí zo svojho stredu predsedu, ktorý je povinný zúčastňovať sa zasadnutí Predsedníctva s hlasom poradným.

(3) Monitorovací výbor vykonáva:

1. hodnotenie a kontrolu realizácie projektov v rámci stratégie,
2. pripravuje a vypracováva správy o implementácii stratégie,
3. vypracováva správy o monitoringu za ročné obdobie, ktoré sa predkladajú na RO a PPA,
4. spolupracuje s príslušnými orgánmi pri vykonávaní následných kontrol po vyúčtovaní operácií,
5. monitoring priebehu vecného a finančného plnenia projektov za ročné obdobie vrátane schvaľovania správy o činnosti MAS za kalendárny rok a vyhodnotenie jednotlivých výziev.

(4) Členovia monitorovacieho výboru musia pôsobiť v území KR – MAS (mať trvalé, prípadne prechodné bydlisko, sídlo alebo prevádzku), ale nemusia byť členmi KR - MAS.

(5) Monitorovací výbor musí zasadať minimálne raz ročné, pričom na zasadnutie musia byť pozvaní zástupcovia RO, PPA a NSRV.

(6) Monitorovací výbor KR-MAS na svojom prvom zasadnutí stanoví rozsah činností. Rozsah činnosti Monitorovacieho výboru KR-MAS podlieha schváleniu Predsedníctva.

§11

Predseda

1. Predseda je štatutárnym orgánom KR - MAS, ktorý vystupuje v mene KR - MAS navonok a podpisuje zmluvy
2. Vo vzťahu k PRV SR 2014 – 2020 predkladá na PPA Protokol o výbere Žiadosti o nenávratný finančný príspevok z PRV SR 2014 – 2020.
3. Vo vzťahu k IROP predkladá Protokol o výbere Žiadosti o NFP z IROP na RO pre IROP.
4. Predsedu volí Členská schôdza KR - MAS z kandidátov navrhnutých Predsedníctvom.
5. Štatutárny orgán KR - MAS je povinný dodržiavať ustanovenia § 45 zákona č. 528/2008 Z. z. v znení neskorších predpisov, týkajúce sa zaujatosti a konfliktu záujmov.
6. Štatutárny orgán KR - MAS musí podpísať „Vyhlásenie o nezaujatosti“ (Príloha č. 1)
7. Predseda zjednocuje a koordinuje činnosť orgánov KR-MAS, predsedá členskej schôdzi KR-MAS, zvoláva predsedníctvo KR-MAS a predsedá mu. V prípade neprítomnosti alebo poverenia ho zastupuje podpredseda.
8. Predseda riadi zamestnancov kancelárie KR-MAS,
9. Má dispozičné právo.

§12

Revízna komisia

1. Revízna komisia je kontrolným orgánom, ktorý za svoju činnosť zodpovedá Členskej schôdzi.
2. Členstvo v Revíznej komisií je nezlučiteľné s členstvom v orgánoch KR - MAS, okrem členstva v najvyššom orgáne – Členskej schôdzi.
3. Revízna komisia vykonáva:
   1. kontroluje hospodárenie KR – MAS a predkladá Členskej schôdzi správu o hospodárení KR-MAS, upozorňuje príslušné orgány KR-MAS na nedostatky a navrhuje opatrenie na ich odstránenie,
   2. kontroluje dodržiavanie Stanov ,Vnútorných predpisov a smerníc a dáva Členskej schôdzi návrh na odstránenie nedostatkov,
   3. v prípade sporu medzi orgánmi KR-MAS a jeho členmi plní funkciu rozhodovacieho orgánu, ak nie je sám spornou stranou,
4. Členovia Revíznej komisie majú právo zúčastniť sa zasadnutí Predsedníctva,
5. Revízna komisia má troch členov volených Členskou schôdzou. Jej činnosť organizuje zvolený predseda.

§13

Pracovné skupiny

(1) Pracovné skupiny nemusia byť tvorené z členov KR - MAS.

(2) Pracovné skupiny vznikajú za účelom riešenia (realizácie) jednotlivých aktivít KR - MAS.

(3) Pracovné skupiny sú ustanovené podľa úrovne riešeného problému manažérom KR - MAS, Predsedníctvom, alebo Členskou schôdzou.

(4) Členovia pracovných skupín už sami koordinujú svoju činnosť pri plnení úloh a informujú o výsledkoch.

(5) Členovia pracovných skupín sú vybraní s ohľadom na ich kvalifikáciu pre riešenie danej úlohy a na zainteresovanosť k jeho riešeniu.

(6) Pri realizácií úloh spolupracujú s manažérom KR - MAS.

§14

Manažér KR - MAS

(1) Manažér KR - MAS je menovaný Predsedníctvom a je vedúcim kancelárie KR - MAS.

(2) Manažér KR - MAS poskytuje odborné poradenstvo predovšetkým v oblasti:

1. riadi prípravu stratégie KR – MAS, aktualizáciu a jej implementáciu, pričom:

* vykonáva formálnu kontrolu prijatých ŽoNFP (projektov) od konečných prijímateľov – predkladateľov projektu,
* registruje ŽoNFP (projektov),
* poskytuje informácie konečným prijímateľom – predkladateľom projektu,
* zabezpečuje zber informácií pre monitoring a hodnotenie,
* ďalšie administratívne činnosti KR - MAS

1. spracováva žiadosti KR - MAS,
2. pomáha pri spracovaní zámerov a výberu projektov,
3. zostavuje pracovné skupiny a riadi realizáciu príslušných aktivít.

(3) Manažér sa zúčastňuje na zasadnutiach Predsedníctva s hlasom poradným.

(4) Manažér zabezpečuje chod KR – MAS a túto funkciu môže vykonávať len pre jednu MAS. Funkciu manažéra KR – MAS môže vykonávať len osoba, ktorá má trvalé, prípadne prechodné bydlisko v území pôsobnosti KR – MAS.

(6) Manažér MAS musí podpísať „Vyhlásenie o  nezaujatosti“ (Príloha č. 1)

(7) Manažér KR - MAS je povinný dodržiavať ustanovenia § 45 zákona č. 528/2008 Z. z. v znení neskorších predpisov, týkajúce sa zaujatosti a konfliktu záujmov.

(8) Za konflikt záujmov sa nepovažuje, ak osoba zainteresovaná do prípravy a uverejňovania Výziev na implementáciu stratégie je v zamestnaneckom alebo inom obdobnom pomere[[1]](#footnote-1) s MAS a ktorej pracovnou úlohou/náplňou je poskytovať informácie a konzultácie pre potenciálnych konečných prijímateľov – predkladateľov projektu, ak je výkon tejto funkcie financovaný z verejných zdrojov.

§15

Administratívny pracovník KR - MAS

1. Administratívny pracovník KR - MAS je menovaný Predsedníctvom KR - MAS.
2. Zabezpečuje každodennú prevádzku a administratívnu činnosť KR – MAS a túto funkciu môže vykonávať len pre jednu MAS. Funkciu administratívneho pracovníka KR – MAS môže vykonávať len osoba, ktorá má trvalé, prípadne prechodné bydlisko v území pôsobnosti KR - MAS.
3. Vedie evidenciu a predpísanú archiváciu.
4. Pripravuje podkladové materiály na zasadnutia jednotlivých orgánov a pod.
5. Na základe písomného poverenia manažéra KR – MAS (Príloha č.2) vykonáva administratívny pracovník KR – MAS formálnu kontrolu prijatých ŽoNFP (projektov) od konečných prijímateľov – predkladateľov projektu a registruje ŽoNFP (projektov)
6. V prípade písomného poverenia manažérom KR – MAS registrovať a vykonávať formálnu kontrolu prijatých ŽoNFP (projektov) musí Administratívny pracovník KR –

MAS podpísať „Vyhlásenie o nezaujatosti“ (Príloha č. 1)

(7) Administratívny pracovník KR – MAS, v prípade písomného poverenia manažérom KR – MAS registrovať a vykonávať formálnu kontrolu prijatých ŽoNFP (projektov), je povinný dodržiavať ustanovenia § 45 zákona č. 528/2008 Z. z. v znení neskorších predpisov, týkajúce sa zaujatosti a konfliktu záujmov.

(8) Za konflikt záujmov sa nepovažuje, ak osoba zainteresovaná do prípravy a uverejňovania Výziev na implementáciu stratégie je v zamestnaneckom alebo inom obdobnom pomere1 s MAS a ktorej pracovnou úlohou/náplňou je poskytovať informácie a konzultácie pre potenciálnych konečných prijímateľov – predkladateľov projektu, ak je výkon tejto funkcie financovaný z verejných zdrojov.

§16

Účtovník KR - MAS

1. Účtovník KR - MAS je menovaný Predsedníctvom. Funkciu účtovníka KR – MAS môže vykonávať i osoba, ktorá nemá trvalé prípadne prechodné bydlisko v území pôsobnosti KR – MAS.

(2) Zabezpečuje účtovnú evidenciu a hospodárenie s finančnými prostriedkami a majetkom KR – MAS, nesie zodpovednosť za správnosť účtovnej evidencie a spolupracuje s príslušnými kontrolnými orgánmi.

(3) Zabezpečuje spracovanie mzdovej a personálnej agendy.

**ČAsŤ štvrtá**

**ZávErečnÉ ustanovenIA**

§17

Schvaľovanie a účinnosť organizačného poriadku

(1) Organizačný poriadok schvaľuje Členská schôdza.

(2) Organizačný poriadok nadobúda účinnosť dňom schválenia Členskou schôdzou a podpisom štatutárneho zástupcu.

Organizačný poriadok bol schválený Členskou schôdzou dňa: ….......……………..

Podpis štatutárneho zástupcu: ………………………………………………………

Príloha č. 1

**vyhlásenie o  NEZAUJATOStI**

|  |  |
| --- | --- |
| **Stratégia CLLD** | **„Kopaničiarsky región – miestna akčná skupina“** |
| **Opatrenie** |  |
| **Číslo výzvy** |  |
| **Žiadateľ** |  |
| **Názov projektu** |  |

Ja, dolu podpísaný, týmto vyhlasujem, že súhlasím s účasťou na konaní o ŽoNFP (projektov) vo fáze odborného hodnotenia v rámci vyššie uvedenej výzvy na predkladanie ŽoNFP (projektov).

Záväzne vyhlasujem, že:

* nie som konečným prijímateľom – predkladateľom projektu alebo jeho partnerom,
* nie som štatutárnym orgánom alebo členom štatutárneho orgánu konečného prijímateľa – predkladateľa projektu,
* nie som štatutárnym orgánom alebo členom štatutárneho orgánu partnera konečného prijímateľa – predkladateľa projektu,
* nie som spoločníkom právnickej osoby, ktorá je konečným prijímateľom – predkladateľom projektu alebo jeho partnera,
* nie som osoba, ktorá je v pracovnoprávnom vzťahu ku konečnému prijímateľovi – predkladateľovi projektu alebo k jeho partnerovi,
* nie som osoba, ktorá je v inom zmluvnom vzťahu ku konečnému prijímateľovi –
* predkladateľovi projektu alebo k jeho partnerovi
* nie som osoba, ktorá je osobou blízkou osobe (§ 116 Občianskeho zákonníka) uvedenej v písmenách a) až f).

|  |  |
| --- | --- |
| **Pozícia v konaní o žiadostí o NFP** |  |
| **Meno a priezvisko** |  |
| **Dátum** |  |
| **Podpis** |  |

Príloha č. 2

**PÍSOMNÉ POVERENIE**

Ja, dolupodpísaný/á ......................................................., manažér združenia Kopaničiarsky región – miestna akčná skupina, poverujem týmto administratívneho pracovníka KR – MAS ....................................................... registráciou ŽoNFP (projektov) a vykonaním formálnej kontroly prijatých ŽoNFP (projektov) od konečných

prijímateľov – predkladateľov ŽoNFP (projektov) v rámci Výzvy č. .......................................................

Miesto:

Dátum:

**.......................................................**

**Manažér KR – MAS**

1. *Pracovný pomer (interný zamestnanci, externí zamestnanci a služby pracovného charakteru zabezpečené dodávateľsky) plný, príp. čiastkový (presný – ½, ¼ ) úväzok – interní zamestnanci v trvalom pracovnom pomere podľa Zákonníka práce v znení neskorších predpisov, externí zamestnanci vykonávajúci činnosť na základe dohody o vykonaní práce a dohody o pracovnej činnosti v zmysle Zákonníka práce, alebo prostredníctvom služieb pracovného charakteru zabezpečené dodávateľsky na základe mandátnej zmluvy v zmysle Obchodného zákonníka, dobrovoľník.*  [↑](#footnote-ref-1)